La regidoria de Participació Ciutadana disposarà  vora 40 casetes per a les associacions que participen a la Gran Fira de Paterna
29/03/2017

# La regidoria de Participació Ciutadana disposarà vora 40 casetes per a les associacions que participen a la Gran Fira de Paterna

[![La regidoria de Participació Ciutadana disposarà  vora 40 casetes per a les associacions que participen a la Gran Fira de Paterna](/images/noticias/2017/03/reunion-fira-comercios.jpg)](/images/noticias/2017/03/reunion-fira-comercios.jpg)

29.03.2017

Paterna comença a perfilar la que serà la primera Gran Fira del municipi on participaran comerços, hostalers i associacions de tots tipus de la localitat

La regidora de Participació Ciutadana , Neus Herrero, ha donat a conèixer en el dia d’avui a les associacions de la localitat la nova proposta que tant des de la regidoria de Comerç , dirigida per Carles Martí, com des de la de Participació Ciutadana s’han plantejat per tal d’unificar les dos fires més importants del municipi, la fira del comerç i la fira de les associacions, les quals enguany se celebraran de forma simultània.

Per este motiu la regidoria de Participació Ciutadana ha convocat al saló de plenaris de l’Ajuntament a totes les associacions del municipi, a la mateixa han acudit prop d’una trentena de diferents associacions de tipus festiu, cultural i veïnal. La regidora, Neus Herrero, ha donat a conèixer en esta reunió la nova ubicació que tindrà esta Gran Fira de Paterna i en la que les associacions jugaran un paper fonamental per al seu èxit.

És per esta qüestió que la regidora ha donat a conèixer que les associacions tindran al seu abast vora 40 casetes expositores per tal que les associacions de Paterna puguen mostrar i donar a conèixer les diferents activitats que realitzen. No assoles tindran opció de tindre visibilitat en la opció de les casetes ja que també, des de la regidoria que dirigeix Neus Herrero, s’ha oferit a les associacions el realitzar diferents activitats com concerts, manualitats o qualsevol tipus d’activitat que puga ser atractiu per atraure més visitants a la fira.

Per a la regidora de Participació Ciutadana, Neus Herrero, “ El canvi de lloc de la fira atraurà més visitants al aprofitar un dels punts més representatius i turístics del municipi com es l’entorn de la Torre, esta qüestió sumada a la unificació amb la fira comercial farà que les associacions de Paterna tinguen molta més visibilitat i d’aquesta forma puguen donar a conèixer millor les activitats que realitzen”.